Arbeiðssetningurin er sera umfatandi og fer í nógvar krókar av skatta- og avgjaldsskipanini. Men tað gongur aftur, at málið er, sum samgonguskjalið hevur lagt upp til, at skapa eina samhaldsfastar og sjálvbjargnar Føroyar. Eitt nú skal nevndin viðgera og greina undantøk, frádráttir og serskipanir, sum í dag eru í skattaskipanini. Í sama viðfangi skal skattanevndin gera uppskot til broytingar, ið tryggja, at skattur í størri mun verður rindaður eftir førimuni og í minni mun eftir slag av inntøku ella hvaðani inntøkan stavar. Arbeiðssetningurin staðfestir eisini, at tilmælini, sum nevndin kemur við, mugu samanlagt ikki økja um inntøkuójavnan í Føroyum, heldur hinvegin. Tilmælini skulu samanlagt verða fult fíggjað, og tey skulu vera so ítøkilig, at tey eru búgvin til eina politiska viðgerð. Fíggjarmálaráðið hevur ábyrgdina av og røkir skrivarauppgávuna hjá skattanevndini, sum skal vera liðug við sítt arbeiði tann 1. juni 2017. Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg